Limunada sa slamkamaLimunada je bezalkoholno piće s okusom limuna, obično napravljeno od limuna, vode i saharoze, a također neki proizvođači je prave od mješavine u prahu (kao američka tvrtka Kool-aid). Naziv je dobila po francuskoj riječi *limonade*, što se u mnogim zemljama odnosi na bilo koje bezalkoholno piće, bez obzira na okus.

Limunada ili sok od limuna?
---------------------------

Često su ljudi u nedoumici kad se pitaju zašto se limunada ne zove sok od limuna, kao i sok od brusnice, naranče, ili jabuke. Ipak, limunada nije ista stvar kao limunov sok, jer se pravi sa šećerom i vodom, zbog toga jer je svježi sok od limuna suviše jak da bi ga ljudi pili (pH mu je 2-3).

Ružičasta limunada
------------------

Ružičasta limunada je jako popularno piće u Sjevernoj Americi. Ima iste sastojke kao obična limunada, samo se u nju dodaje neki prirodni sastojak koji stvara ružičastu boju. Ti sastojci su najčešće: vrtni karanfil, sok od višanja, brusnica, nara, grožđa, jagoda ili od drugih sastojaka. Ti sastojci mogu utjecati na okus limunade. Neki proizvođači koriste umjetna bojila za ružičastu limunadu. Povjesničar Joe Nickel tvrdi da je ovu vrstu limunade smislio Pete Conklin 1857.

Štandovi s limunadom
--------------------

U SAD-u limunada se često prodaje na štandovima, kako bi osvježila ljude za vrijeme ljeta. I djeca često prodaju limunadu na štandevima, kako bi zaradila nešto novca. Cijena limunade na štandovima se kreće 10-50 centi. Postoji dosta računalnih igara u kojima se prodaje limunada na štandu.

Računalne igre sa štandovima sa limunadom
-----------------------------------------

### Lemonade Stand

Lemonade Stand je računalna igra koju je u veljači 1973. napravio Bob Jamison iz tvrtke Minnesota Educational Computing Consortium. Charlie Kellner 1979. igru je prilagodio računalu Apple II. Mnogi ljudi koji su odrastali u 1980-ima su rado igrali ovu igru. Kao i većina igara napravljenih za mikroračunala u 1970-ima, Lemonade Stand je imala jednostavan dizajn. U igri igrač bi birao cijene, broj čaša limunada koje će napraviti i broj reklamnih natpisa. Na kraju svakog radnog dana se prikaže izvješće o zaradi. Igrač mora paziti da ne počne padati kiše, ili će mu propasti posao, jer štand se tada ne može držati na otvorenom. Igra je dizajnirana za 1-30 igrača. U igri sviraju pjesme "Singin' in the Rain" i "Summertime", koje su svirale u određenim trenutcima igre. 

### Lemonade Tycoon

Lemonade Tycoon je shockwave igrica, koja se najprije zvala Lemonade Inc. Prva verzija igre je nastala 2002. Igra je kompatibilna višestrukim platformama, ali na svakoj se igra ponešto razlikuje. Igra je dostupna za online igranje i može se besplatno igrati, te prebaciti na računalo. 2009. Electronic Arts objavljuje iPhone verziju igre. Igra ima sličan koncept kao Lemonade Stand. Ima tri načina igranja: career (karijera), chalenge (izazov) i champion (prvak). U prvom načinu igrač može raditi na štandu koliko god želi, a u *chalenge* načinu na štandu radi 30 dana, da se vidi koliko će štand napradovati u tom vremenskom roku. Da bi mogli napraviti limunadu, igrači moraju kupiti sve stvari potrebne za pripremu: led, limun, šećer i čaše. Svaki dan igrač može plaćati pristojbu za oglašavanje svog štanda, što povećava prodaju limunade i zaradu. Edukativna internetska stranica LearningPlanet.com ima verziju ove igrice da bi naučila mlade o ekonomiji. Igra je vizualno drukčija, ali je koncept isti.

***Limunada*** na Wikimedijinoj ostavi